પાકિસ્તાને પંજાબ પ્રાંતની ખાનગી શાળાઓમાં સમાજ શાસ્ત્ર (સોશિયલ સ્ટડીઝ)ના પુસ્તક પર તાત્કાલિક અસરથી પ્રતિબંધ મૂકવા માટે ફરમાન કર્યું છે. આ પુસ્તકમાં પાકિસ્તાનના નક્શામાં કાશ્મીરને ભારતનો હિસ્સો દર્શાવવામાં આવ્યો છે. ‘ધોરણ 2, 4, 5, 7 અને 8માં ભણાવવમાં આવતા સમાજ શાસ્ત્રના પુસ્તકમાં વિવાદાસ્પદ અને વાંધાનજક કન્ટેન્ટ છે. પુસ્તકમાં પાકિસ્તાનના નક્શામાં કાશ્મીરને ભારતનો હિસ્સો દર્શાવાયો છે,’ તેમ પંજાબ કરિક્યુલમ અને ટેક્સ્ટબુક બોર્ડે (PCTB)એ એક જાહેરનામામાં જણાવ્યું હતું.